בודהיזם בישראל

קריאה ותרגול בסטיפטהאנה הדרשה על ביסוס תשומת הלב עם ענבל הללי בלס
2025-02-27 09:00 - 11:00 (Asia/Jerusalem) | מקוון, מקוון, מקוון
הסטיפטהאנה סוטה היא טקסט מרכזי בספרות הבודהיסטית העתיקה, ומכילה הנחיות רבות ומגוונות של מדיטציה שמהוות את הבסיס למדיטציית הויפאסנה.
זהו טקסט המזמין אותנו להתבונן בהיבטים שונים של החוויה: גוף, נשימה ותנועה, גוון תחושתי נעים/לא נעים, מצבי תודעה ודהמות (תופעות של התודעה).
הדרשה פורשת בפנינו מניפה אדירה של צורות תרגול מדיטציה מוכרות יותר או פחות, ומציגה לנו את אחת מדרכי החקירה האופייניות להתבוננות דרך הפרספקטיבה הבודהיסטית:

האם התופעה קיימת כרגע?
מהם התנאים והנסיבות שבהם נוצרת התופעה?
מהם התנאים והנסיבות שבהם התופעה משתנה ומתפוגגת?
מהי צורת ההתבוננות הרואה את התופעה באופן מיומן וענייני, ללא התערבות של השתוקקות ודחייה?

קורס זה יתחלק לשני חלקים, בכל אחד מהם נקרא בדרשה, נתוודע למושגים המופיעים בה, נתרגל מדיטציה לפי ההנחיות המגוונות ונחקור את הרלוונטיות של המושגים, ההנחיות וצורת ההתבוננות המוצגת בדרשה לחיינו. ההתעמקות בלימוד ובתרגול לפי הדרשה היא שער להרחבה והעמקה של הבנותינו ותפיסותינו אודות התרגול הבודהיסטי.
נתקרב לסגנון ההנחיה המיוחד המיוחס לבודהה, כולל השימוש המושכל והמופלא שלו בדימויים ותמונות מתוך שגרת חייו לצורך המחשת ההנחיות: שימוש במחרטה, תכולת שק תבואה, קצב היושב על אם הדרך ועוד.

חלק ראשון: הקדמה, תשומת לב לגוף ולוודנה
(מתאים גם למתרגלים חדשים)
ההקדמה לדרשה, תיאור האיכויות התודעתיות הנחוצות לחקירה, התבוננות בגוף (נשימה, הגוף כולו, הגוף בכל התנוחות והפעולות, ארבעת היסודות, התבוננות באיברי הגוף הפנימיים, התבוננות בגוף לאחר המוות), ודאנה-גוון תחושתי (נעים/לא נעים/ניטרלי).

חלק שני: תשומת לב לתודעה ולדהמות
(מתאים למתרגלים בעלי ניסיון, או מי שהשתתפו בחלק הראשון)
התבוננות בתודעה (צ’יטה), התבוננות ב”דהמות” – תופעות של התודעה: המכשולים, המצרפים, בסיסי החושים, מרכיבי ההתעוררות, האמיתות הנאצלות).

קבלה נאצלת - סבל ושחרורו, שבת מדיטציה במסורת של מורה הזן תיך נאת האן, 1.3.25
2025-03-01 10:00 - 15:00 | המרכז לויג’נאנה יוגה, מזאה 22, תל אביב
“אני מלמד על סבל ועל הקץ לסבל”
– בודהא
מה פשר המשפט המפורסם הזה? מה זה אומר ללמד על סבל ועל הקץ לסבל?
אולי הכוונה היא שכל עוד אנחנו מתכחשים לסבלנו, לא נוכל להשתחרר ממנו.
כל עוד אנחנו מנסים לשלוט בנסיבות ולא לעצור ולהתבונן, בעיקר פנימה, לא נוכל להשתחרר-
ושאפשר להשתחרר!
המשפט הזה מלמד על חופש אמיתי ומהי משמעותו.
האם אנחנו מוכנים לעמוד מול כאבנו? האם אנחנו באמת רוצים להיות חופשיים, ואם כן, ממה? האם אנחנו באמת מאמינים שאפשר להיות בטוב?
בשבת התרגול הקרובה ניעזר בטקסט עתיק שבו שמונה מפתחות כדי לפצח את המשפט הקצר והחודר הזה.
למידע ולהרשמה: https://yogatlv.co.il/meditaion/

איכויות הלב כשער להתעוררות ​ עם אילן לוטנברג
2025-03-02 18:00 - 21:30 | בית רייזל, כפר סבא, כפר סבא
כאשר אנחנו מבינים את הטבע חסר העצמיות של התופעות, האנרגיה לגרום לרווחתם של האחרים מתעוררת ללא מאמץ ובטבעיות.״
דילגו קיינצה רינפוצ׳ה

לטיפוח איכויות הלב נודעת חשיבות רבה ולא רק בדרך הבודהיסטית. כולנו חווינו רגעים שבהם ליבנו נפתח לאהבה, שחמלה הרעידה את הווייתנו, ששמחנו מבלי להרגיש שחלקנו נגרע, שרוחנו שקטה ושלווה; אלו מצבי תודעה מיטיבים שאנו מכירים בחיינו ברמה כזו או אחרת, ואין חולק על תרומתם לרווחתנו ולאיכות חיינו.
אולם כפרקטיקה בודהיסטית, לתרגול ארבעת ה”ברהמה ויהארה” – טוב לב אוהב (מטא), חמלה (קרונא), שמחה בשמחת הזולת (מודיטה) ואיזון נפש (אופקהא) – יש גם משמעות אחרת. פיתוח וטיפוח האיכויות המנטליות האלו הוא תרגול שמכוון להשגת המטרה הנעלה של שחרור התודעה, שיכול להיות שער להתעוררות.
בקורס זה נחקור, נתרגל ונלמד איך לגשת אל המרחב העמוק הזה בשני היבטיו, שאינם סותרים בהכרח – כאפשרות פרקטית לשזור את איכויות הלב במערכות היחסים שלנו, בחיי המשפחה, העבודה, החברה, ולשפר את איכות חיינו; וגם, אם נבחר, לראות בפיתוחן המלא אפשרות להתמרה רדיקלית של ליבנו ותודעתנו בדרך לשחרור.
בין הנושאים שבהם נעסוק:

כיצד לנווט במרחבי המפה הרגשית שלנו
נטיות, הרגלים ודפוסים – מזיקים ומיטיבים
טיפוח איכויות הלב כנוגדני ״רעלים״
הבנת חוק הקרמה כמצע לטרנספורמציה
מגבולות מיטיבים להעדר גבולות – בינינו לבין אחרים
מחוכמה וחמלה לריקות ובודהיצ׳יטה – התודעה הנֵיעורה

המפגשים יכללו תרגולי מדיטציה, שיחות דהרמה, לימוד וחקירה משותפת של אפשרויות היישום של התרגול בחיי היום-יום, מתוך הבנת הדרך הבודהיסטית כדרך חיים.

קורס החניכה עם לִילה: שנה של מסע רוחני בתוך חיינו וחניכה לידיעה הפנימית. ימי שני ב'עלי אדמות'.
2025-03-03 11:00 - 16:00 | עלי אדמות, מושב לוזית, מושב לוזית
ברגע שתפתחו ותרפו את האגרוף הקפוץ של ההאחזות, יתגלה חלל אינסופי – כאן, פתוח, מזמין ונוח”. /לאמה גאנדון רינפוצ’ה
ממשיכות.ים לבעור באש הידיעה הפנימית… הזדמנות פז ללמוד עם לילה קמחי, והפעם: שנה שלמה בפינת קסם מופלאה – ‘עלי אדמות’ ♡ ימי שני בין 11-16 או בין 11-18. מתחילים ב – 28.10! ♡
השנה נשים דגש על לימוד מיוחד מאוד במסורה המהמודרה (החותם הגדול) הטיבטית. זהו לימוד של אי שניות בודהיסטית שמגיעה דרך שושלת מורים טיבטים, מהבודהא ישירות עד אלינו, כולל הנחיות יפיפיות וישירות לתרגול וטקסטים קדומים.
נפגוש טקסטים ולימוד שלא הכרנו בעבר (טקסט תרגולי מהמאה ה13, סוטרת הלב האניגמטית ועוד) ונכיר מורים מהמסורת המעולה הזו – פמה צ’ודרון, צ’וגיאם טרונגפה המורה שלה, ועוד.
חידוש נוסף השנה – בהתאמה לותיקות.ים שביניכן – השנה נתחיל להתנסות בסגנונות הנחייה בקבוצות קטנות, ונתאמן בהנחיית מדיטציה.
השנה תינתן עדיפות לנרשמים לכל השנה כולה, כדי לשמור על הרצף וההמשכיות ובכך להעמיק עוד יותר אל הצוף שבלימוד; החופש חסר הגבולות.
עוד על הקורס
הקורס מציע מסגרת לימודית, חוויתית ותרגולית וסנגהה חמה ותומכת, בליווי צמוד של לילה ושל המקום כולו על יצוריו: הזדמנות פז ללמוד עם לילה בפינת קסם מופלאה ומיוחדת במינה – ‘עלי אדמות’. דרך לימוד העומק של הבודהיזם, הדהרמה, המדיטציה, אי שניות ועוד תופינים. הקורס מציע חניכה לטרנספורמציה אישית, וממנה לשינוי עולמנו הקרוב והרחוק, לטובתנו ולטובת כולם.
איפה
במרחב הער והיפיפה של ‘עלי אדמות’ במושב לוזית שליד עמק האלה, והטבע הפראי שסביבה. העדיפות היא למפגשים הפיזיים, ואם ישתנו התנאים (סגר, מלחמה או ביקור חייזרים) והמפגשים הפיזיים לא יתאפשרו – המפגשים יתקיימו בזום. המפגשים מוקלטים ועולים לתיקייה שפתוחה רק למשתתפי ומשתתפות קורס החניכה.
קצת על ‘עלי אדמות’
‘עלי אדמות’ היא ‘אדמה ערה’ – מרחב אקולוגי-רוחני המזמין אל חיקו א.נשים המעוניינים ללמוד ולתרגל, להעמיק ולהרחיב בדרך הדהרמה והחופש, עם חיבור ואהבה לטבע, וגילוי של האנושיות והמרחב של הלב הפתוח של כולנו. ‘עלי אדמות’ נמצאת במושב לוזית, מול טבע פראי ויפיפה, ובה יער מאכל עם עצי פרי מיוחדים, גינה אורגנית, תרנגולות חופש, ברווזות חופש, כלבות ופינות קסם בשפע. במקום מטבח חוץ מאובזר, שירותי קומפוסט, סטודיו הבנוי מאדמה ועוד הפתעות. מושב לוזית נמצא ליד עמק האלה, שעה מתל אביב, ו – 40 דקות מירושלים וגם מבאר שבע.
למי הקורס מיועד
לא.נשים שהולכים כברת דרך בלימוד ובתרגול הרוחני, ושמכירים את הלימוד של לִילה, לממשיכות.ים הנלהבות .ים מקורס החניכה של שנים קודמות ולכל מי שליבו וליבה מהדהדים את הרצון לטעום את טעם הדהרמה באופן הייחודי הזה ולהעביר אותו הלאה, לחייהן.ם ולחיי הסובבים. נדרשים הכרות ונסיון בתרגול ובלימוד.
מספר המקומות מוגבל, בהתאם לאופי הקורס והזמן המיוחד בו אנו חיים.
שימו לב – למי שהאש מפזזת בליבה הטוב – השנה יש העדפה לנרשמות לכל השנה כולה, כדי לאפשר העמקה. הוספנו גם הנחה של 5% למי שנרשמת לכל השנה.
אנא מלאו וענו על השאלות בטופס במלואן ובפירוט. אחרי שנעבור על הטפסים והבקשות נהיה איתכם בקשר לגבי התאמה ובמידה ותהיה התאמה נשלח לכם קישור לתשלום.
תאריכים: הקורס כולל שני סמסטרים בני 10 מפגשים בימי שני בין 11-16, בהם שני מפגשי ריטריט ארוכים (עם אפשרות להרצאות של מורים אורחים) בין 11-18. ניתן להרשם לכל סמסטר בנפרד. הקורס כולו כולל 108 שעות. (54 שעות כל סמסטר).

קורסנגהא עם אבי פאר: שמחה היא ליבת הדרך הבודהיסטית
2025-03-03 20:00 - 22:30 | מפגש מקוון
מרץ-אפריל 2025
שמחה היא ליבת הדרך הבודהיסטית
שמונה מפגשים שבועיים | החל מה-3.03.25, בימי שני, 20:00-22:30
קורס אונליין (באמצעות זום)
(5 מפגשי מרץ: 3.3, 10.3, 17.3, 24.3 31.3| 3 מפגשי אפריל: 7.4, 21.4, 28.4 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מרץ-אפריל 2025:
“שמחה אמיתית, (פיטי), נובעת לא מתנאים חיצוניים אלא מבפנים,
כתוצאה של מדיטציה וטיפוח המידות הטובות.”
(יונגי מינגיור רינפוצ’ה)
“מצא הנאה בערנות, שמור היטב על תודעתך,
חלץ עצמך מדרך חתחתים, כמו פיל השקוע בבוץ”
“אם מצאת רע נבון, שותף לדרך, חכם שחי כראוי,
עליך לגבור על כל הסכנות וללכת עמו בשמחה ובקשב”
(דהמפדה, 327-328. תרגום אסף פדרמן)
הדרך הבודהיסטית מכירה בערך הרב שיש לשמחה (פיטי) ועונג (סוקהא) עבור ההליכה בדרך. למעשה, ניתן לומר כי שמחה אמיתית היא בליבת הדרך ולכל אורך הדרך.
עם זאת, הדרך הבודהיסטית מבהירה לנו כי מה שאנו מכנים שמחה, עונג, ושואפים להם, אינם באמת כאלו. הם מוגבלים ובסופו של דבר אפילו תורמים לאי-נחת בחיינו
קורסנגהא זה יעסוק בנושאים אלו- שמחה, עונג, אושר-כדי להבהיר לנו מהן השגיאות והסכנות הטמונות בהבנה שגויה שלהם ומה ניתן וראוי לעשות כדי שהן תהיה נוכחות בחיינו ותתרומנה באמת לאיכות חיינו ולמציאת משמעות בהן.
להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

מדיטציית זן גוונים רבים קשת אחת עם יובל אידו טל
2025-03-10 13:00 - 16:00 | מקוון, מקוון, מקוון
המילה היפנית זֶן [במקורה הסיני: צָ’אן], משמעותה מדיטציה.
זרם הבודהיזם היפני המכונה זן, וקודמו הסיני המכונה צ’אן, העמידו במרכז הבודהיזם את האימון ואת ההגשמה של הלכי הנפש המדיטטיביים כראשיתה של הדרך וכאחריתה, בין אם המדיטציה מתממשת על כרית ובין אם היא מתממשת במשרד הדואר, בבית השימוש, בזירת קרב כלשהי או בחדר המיטות.
גווניה של המדיטציה באימון הזן רבים. ישנה המדיטציה שבאפס המעשה [שִיקָאנְטָזָה]. ישנו האימון בתשומת הלב [זָאזֶן]. ישנו האימון בהוויה השואלת, שאינה מבקשת תשובה [קוֹאָן], ישנו האימון בהתקרבות אל המילים ובהתרחקות מהן [נֶן], ישנו האימון בריכוז ובחקירת דקויותיה של התודעה [שוֹג’וֹ], ישנו האימון בהרחבת התודעה מתוך ריקות ותוך כדי טיפוחה של חמלה [דָאיג’וֹ].
בקורס זה נתאמן ונתעמק בכל אלה.

סופ״ש ארוך (ד'-שבת) של ויפאסנה - אילן לוטנברג וסנדיה בר קמה, בסיוע שלומית שלו
2025-03-12 14:30 - 18:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

נודד אך לא אבוד - הקרנת סרט על מינגיור רינפוצ'ה ושיחה עם הנזיר קארצון
2025-03-15 09:30 - 15:30 | מועדון לחבר, כפר גליקסון
תוכנית ליום המפגש:
– הקרנת הסרט
– שיחה: ״בין נדודים לשלווה: חיי נזירים מחוץ לחברה הטיבטית”
לאחר הצפייה בסרט התיעודי “נודד אך לא אבוד” המספר את סיפורו של מינגיור רינפוצ’ה, נדון בהשראה, באתגרים ובפירות של חיי נזירות בעולם שמחוץ לחברה הטיבטית. נשוחח על המשמעות של חיים בדרכים, על החיבור לדרך הבודהיסטית בסביבה זרה, ועל הכלים שמאפשרים לשמור על רוגע פנימי בתוך סביבה משתנה.

ריטריט שקט - הדרך החוצה היא פנימה, במסורת מורה הזן תיך נאת האן
2025-03-19 12:00 - 15:00 | טבחה, טבחה, טבחה
הדרך החוצה היא פנימה – ריטריט שקט בטבחה, במסורת מורה הזן תיך נאת האן
בהנחיית חגית הרמון ודורית שיפין
—
לפרטים ולהרשמה
ליצירת קשר: בכל עניין הנוגע להרשמה, אנא כיתבו לצוות ההרשמה שלנו – למייל: sangha.anan@gmail.com.
או בטלפון – עדיפות לוואטסאפ (טל לוי): 054-392-1322
מתי:
מיום רביעי ה 19.3.25 ב 12:00.
עד יום שבת ה 22.3.25 ב 15:00.
איפה:
בטבחה (צמוד לכנסיית הלחם והדגים), על שפת הכנרת.

קצת על הריטריט:
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו.
אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו.”
ומהו המימד הרוחני הזה? בלשון התרגול הוא נקרא התבוננות לעומק.
אל מול קושי, אישי או קולקטיבי, אנחנו מרגישים לא פעם דחף לפעול. אם פעולתנו אינה מתבססת על המסד של הוויה, אם אין לנו די שלווה והבנה, או אנחנו מלאי כעס וחרדה, פעולתנו תהיה בעלת ערך מועט או אף תדרדר את המצב. התרגול מציע שהדרך החוצה מסבלנו ואל החופש – היא פנימה. פנימה – אל עבר הבנת תודעתנו ושחרורה.
איך יתנהל הריטריט?
מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה. ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום. יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
הריטריט יתקיים בשתיקה נאצלת חלקית בימים רביעי ושבת ושתיקה מלאה בימים חמישי ושישי.

הדרך החוצה היא פנימה – ריטריט שקט בטבחה ריטריט במסורת מורה הזן תיך נאת האן, בהנחיית חגית הרמון ודורית שיפין.
2025-03-19 12:00 - 17:00 | טבחה, טבחה, טבחה
קצת על הריטריט:
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו.
אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו.”
ומהו המימד הרוחני הזה? בלשון התרגול הוא נקרא התבוננות לעומק.

אל מול קושי, אישי או קולקטיבי, אנחנו מרגישים לא פעם דחף לפעול. אם פעולתנו אינה מתבססת על המסד של הוויה, אם אין לנו די שלווה והבנה, או אנחנו מלאי כעס וחרדה, פעולתנו תהיה בעלת ערך מועט או אף תדרדר את המצב. התרגול מציע שהדרך החוצה מסבלנו ואל החופש – היא פנימה. פנימה – אל עבר הבנת תודעתנו ושחרורה.
איך יתנהל הריטריט?
מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה. ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום. יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
הריטריט יתקיים בשתיקה נאצלת חלקית בימים רביעי ושבת ושתיקה מלאה בימים חמישי ושישי.
חגית הרמון (צ’אן טהאי ניים)
מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית, יחד עם אסנת הופמן, את ספריו של תיך נאת האן ‘אמנות החיים’ ו’זן ואמנות הצלת הפלנטה’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות.

דורית שיפין (הרמוניה אמיתית ונעלה)
דורית שיפין מתרגלת במסורת כפר שזיף (פלאם וילג’) משנת 2001.
כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing)
ובשנת 2022 הוסמכה כמורת דהרמה מטעם הקהילה הבין לאומית של כפר שזיף.
דורית, אמא לשלושה וסבתא לארבעה, חברה פעילה בסנגה הארצית במסורת כפר שזיף,
מנחה קבוצת תרגול שבועית בנווה שלום~ווחאת אל סלאם (מקום מגוריה ב 39 השנים האחרונות),
ושותפה, (יחד עם חברות וחברי הסנגה), בארגון ובהנחיית ימי תרגול וריטריטים בישראל בעשרים השנים האחרונות.
דורית היא גם מורה ותיקה ליוגה המשלבת לימוד ותרגול מיינדפולנס בעבודתה כמורה לאוכלוסיות שונות,
מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.
תחומים החשובים לה: הליכה בדרך תשומת הלב, העמקה בתרגול, לימוד והפצת הדהרמה כדרך חיים,
השכנת שלום בין אנשים, פעילויות שלום למען סיום הסכסוך הישראלי פלסטיני וסיום הכיבוש, ותמיכה בכל פעילות שתביא להצלת כדור הארץ ממשבר האקלים.

סופ״ש ארוך (ד'-שבת) של ויפאסנה - יהל אביגור ואילן לוטנברג, בסיוע תמי ברקאי
2025-03-19 14:30 - 18:00 | עין דור, עין דור, עין דור

שום דבר אינו רגיל - עם ד״ר סטיבן פולדר | 20.3.25
2025-03-20 19:00 - 20:30 | מפגש מקוון
בשנת הלימודים הקרובה נתכנס אחת לחודש לסדרת מפגשי ״הבוץ והלוטוס״, בהשראת הדימוי הבודהיסטי המוכר.
הבוץ – כך לפי הדימוי – הוא שלב הכרחי לפריחתו של הלוטוס: הוא חומרי היסוד שמהם עשוי הלוטוס. כשיבוא זמנו, ייבול הלוטוס ויחזור וייעשה בוץ. במילים אחרות, הסבל מעצב את יכולתנו לחיות, להיות בני אנוש, נדיבים, חומלים. הלוטוס אסיר תודה לחיים שיצרו אותו.
אלא שמשהו עלול להטעות בדימוי היפה-מדי הזה.
חיינו, ובמיוחד בשנה האחרונה, מראים לנו שידנו האחת בוץ והשנייה לוטוס, שהבוקר לוטוס והערב בוץ, ששכונתנו הקטנה מלאה בכתמים ורבדים של בוץ ולוטוס שהולכים זה אל זה כל הזמן, ובעצם אינם נפרדים זה מזה אף פעם, אלא בדימויים היפים.
חיינו, ולכן הלימוד שלנו, אינם מהלך חד כיווני מן הבוץ אל הלוטוס, אלא חביקתם יחד, בריבוא הצורות החמקמקות בהן הקושי והשחרור כרוכים, יוצרים זה את זה, באופן שאי אפשר להפריד. בהכרעות האישיות, החברתיות, התרבותיות, הפוליטיות של ימינו, יום יום מתקיימת ההופעה הבו-זמנית של הצער והשחרור, שגרת היגון והשמחה הטבולים זה בזה, כשהם מלמדים זה את זה אופני חיים.
בסדרת המפגשים נתוודע אל האופנים השונים בהם דימוי הבוץ והלוטוס משתרגים בחיינו, ואיך דווקא חביקתם יחד כתנאי חיים וכתנאי אימון, עשויים להעשיר את חיינו, ואת החברה הדואבת שלנו.

להתמיר את המכאובים - אסף סטי אל-בר
2025-03-21 09:00 - 15:00 | נווה שלום, נווה שלום
בהנחיית: ד״ר אסף (סטי) אל-בר
המרכז הרוחני, נווה שלום

“כל עוד קיים חלל
וככל שיצורים חשים ישנם,
הלוואי שאשאר גם אני,
לפוגג את מכאובי העולם.”*

ביום תרגול זה נעמיק בלימוד ובתרגול של מדיטציות חמלה של נתינה וקבלה – טונגן-לן.
התרגול יתייחס ליסודות הפסיכולוגיים והגופניים של תרגול טונג לן, כתרגול חמלה שמעוגן בנשימה.
התוכן יתייחס לטקסט “שבע הנקודות” שמסביר את האופנים בהם עלינו לתת ולקבל.

“התודעה שמוקירה את היצורים החשים ומבקשת למקם את טובתן,
היא השער המוביל להופעתן של אינסוף איכויות מיטיבות.
מתוך ראייה זו, אני מבקש את השראתך להוקיר את הישויות שמתגלגלות (במעגל הסבל)”.**

על יום התרגול:
היום ייערך ביום שישי, ה- 21.3.25, בין השעות 09.00-15.00,
במרכז הרוחני בנווה שלום (קרוב לכביש 1, כ 40 דקות מתל אביב).

תנאי השתתפות:
היום מיועד למי שמתרגל.ת כמה שנים במסורת הבודהיסטית וישב.ה לפחות שני ריטריטים של שבוע בשתיקה במסורת הבודהיסטית.
ההשתתפות היא בהרשמה מראש בטופס מטה.

יש להתחייב להגיע ליום שלם – מתחילתו ועד סופו. לא תתאפשר השתתפות חלקית.
אנא הירשמו רק אם יש לכם את נסיון התרגול המתאים.

מבוא לששת היוגות של נארופה - עם לאמה גלן מולין
2025-03-22 10:00 - 17:00 | מרכז אנטאקראנה, יצחק שדה 29, תל אביב., תל אביב
המסורת הטיבטית של ששת היוגות של נארופה היא אחת מהטכניקות הטנטריות החשובות והנפוצות ביותר בכל בתי הספר של הבודהיזם הטיבטי. היוגות הן אוסף של מדיטציות טנטריות מתקדמות אותן לימד המאסטר ההודי בן המאה ה-11, נארופה. מטרתן לאפשר למתרגל להגיע להארה בחיים אלו ממש – תוך שילוב התרגול בכל רגעי החיים – עירות ושינה, בזמן מדיטציה ובחיי היומיום. ששת היוגות הופצו בטיבט ע״י המורים הגדולים מארפה ומילארפה, ומתורגלות על ידי יוגים בכל המסורות, עד ימינו אנו.
ששת היוגות הן:
1. טומו (האש הפנימית) – [Tummo [inner fire
2. גוף האשלייה – Illusory body
3. האור הצלול – Clear light
4, יוגת החלימה – Dream yoga
5.יוגת הבארדו (תרגול לאחר המוות) – (Bardo yoga )
6. פואה (שילוח התודעה) – (Powa transfer of consciousness) .
לראשונה בישראל – ילמד לאמה גלן מולין את ההיסטוריה של ששת היוגות, יבהיר את מקומן בתוך התרגול הבודהיסטי של הסוטרה והטנטרה ויעמיק בכל אחת מהן תוך מתן הסבר על אופן תיפקודן בשילוב כדרך מהירה להארה.
הלימוד ילווה בתרגום לעברית | הלימוד מתאים למתרגלים מתחילים ומתקדמים.
שימו לב – מספר המקומות מוגבל – אנו ממליצים להרשם בהקדם האפשרי כדי להבטיח את מקומכם

תרגול טנטרה בעולם המודרני - עם לאמה גלן מולין
2025-03-24 19:30 - 21:30 | מרכז אנטאקראנה, יצחק שדה 29, תל אביב., תל אביב
מהי טנטרה? כיצד היא משתלבת בתוך הלימוד והתרגול הבודהיסטי? האם היא תרגול איזוטרי של יוגים במזרח או שהיא מתאימה גם לאנשים כמונו – החיים את חיי היום יום בעולם המערבי?
בשיחה זאת יתן לאמה גלן מולין מבוא לבודהיזם הטנטרי והרלוונטיות המיוחדת שלו לאנשים מודרניים בעולם המערבי. הוא יסביר על השלבים של הדרך להארה כפי שלימד הבודהא, יסביר מהי טנטרה ומאפייניה הייחודיים, ומה צריך כדי לתרגל אותה בחיי היום יום המודרניים.
הלימוד ילווה בתרגום לעברית
ההשתתפות בלימוד הינה בדאנה (תרומה לפי נדיבות הלב)
על המורה:
לאמה גלן מולין הינו מורה וותיק ואהוב של טנטרה בודהיסטית. הוא תלמידם הישיר של הוד קדושתו הדלאי לאמה ה-14, ומורי השורש שלו הם לינג רינפוצ’ה השישי (Kyabje Ling Dorjechang) וטריג׳נג רינפוצ׳ה (Kyabje Trijang Dorjechang) – שהם מורי השורש האישיים של הדלאי לאמה ה-14.
לאמה גלן מלמד בודהיזם טיבטי מעל שלושים שנה לאלפי תלמידים בכל רחבי העולם.

סופ"ש ארוך בנושא אי שניות - סטיבן פולדר וסנדיה בר קמה, בסיוע אלהיה אייל מור - לבעלי/ות ניסיון קודם
2025-03-26 14:30 - 18:00 | עין דור, עין דור, עין דור
ריטריט הבודהה הלא דואלי
יש לנו נטייה להתייחס למדיטציה ולתרגול בודהיסטי במונחים של שחרור מדפוסים, הרגלים וקשיים שמגבילים אותנו. נטייה זאת נותנת עדיפות לאמיתות הנאצלות הראשונה והשנייה, ומרמז שיש מטרה שדורשת מאמץ כדי להגיע אליה.
תפיסות לא דואליות יראו תרגול מנקודת המבט של האמת הנאצלת השלישית, האמת של התעוררות. זה כמו לצנוח אל פסגת ההר במקום לטפס טיפוס ארוך עד לפסגה. זה דורש מאמץ ללא מאמץ, ואת הביטחון העמוק שאין מה להשיג. ההתחלה והסיום אינם שונים. גישה לא-דואלית זו מיוחסת בדרך כלל למחוזות של אדווייטה, דזוגצ’ן, זן ומורים עצמאיים כמו קרישנמורטי.
בריטריט זה נתייחס לאופן שבו הבודהה לימד אי-דואליות.

התרגול כמרחב של התבודדות ושל יחד על חברות רוחנית וסנגהה עם תמי ברקאי
2025-03-31 18:00 - 20:30 | היברידי, בית רייזל, כפר סבא
“אננדה, עליכם לחיות כשאתם אי לעצמכם, מפלט לעצמכם, מפלט שאין בלתו; … שרוי בהתבוננות בגוף כגוף ומתרגל בנחישות, מתוך מודעות והבחנה מלאה, בעודו מניח לאי-שביעות הרצון ולתאווה כלפי העולם… בהיותם אי לעצמם… הם אלו השואפים להתמיד בתרגול, בשבילי הם מצויים מעבר לחשיכה (המנטלית)”…
אננדה אמר למבורך: זוהי מחצית החיים הקדושים, אדון: חברות נפלאה, שותפות נפלאה, אחוה נפלאה”… “אל תאמר זאת, אננדה. חברות נפלאה… היא למעשה כל החיים הנעלים”.
הדרשה על החולה, תרגום: קרן ארבל
התרגול הבודהיסטי נתפס לא פעם, גם בקרב ההולכות וההולכים בדרך, כמעשה פנימי ואישי מאד, לעתים מנוגד או מנוכר להקשר החברתי של האדם – הדימוי של מתרגל/ת בעיניים עצומות על הר נידח, שהשאירו מאחוריהם את כל מה שחיבר אותם לאחרים.
העמקה בתרגול דורשת התמסרות לידיעת החוויה הישירה – זו שמתקיימת בתודעת המתרגל/ת ולא נוכל להכירה ללא הפניית הקשב פנימה.
עם זאת, היא מזכירה לנו שוב ושוב להכיר, להעריך ולטפח את השותפות, החברות, ידיעת התהוות המותנית שכל תנועה מנטלית שלנו לוקחת בה חלק, והאפשרות שלנו לטפח את השחרור והרווחה של כל מי שחיינו נוגעים בחייו.
בקורס זה נבחן בתרגול, לימוד, שיח והרהור משותף, את ההנחות הללו ואת המרחב העצום והתומך שניתן לנוע בו ללא סתירה, בין התרגול האישי, המתבודד והשקט, לבין לקיחת חלק בחיים ערים של חברות לדרך.

ריטריט ויפאסנה קצר - עם ענת צחור במנזר עין כרם
2025-04-01 13:00 - 15:30 | מנזר האחיות ציון, עין כרם, ירושלים
ריטריט ויפאסנה במנזר עין כרם – 5 ימים
1.4.2025 עד 5.4.2025
ריטריט ויפאסנה קצר – 5 ימים, שלישי עד שבת.
הריטריט מתקיים בשתיקה ולפי המסורת הנזירית. הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות. זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
חמישה ימי ויפאסנה הם הזדמנות נהדרת לטבילה ראשונה בשלבים הראשונים של הידע שמעניקה לנו הויפאסנה. זו גם הזדמנות למתרגלים קבועים לרענן, לחדש ולחזק את התובנות שרכשו במהלך הריטריטים הקודמים ולתחזק את התהליך והדרך.

מפגש מקוון בסדרת מפגשי שבילים רבים – דהרמה אחת: ״טבע-בודהה״ – מהו טבעך לפני שנולדת?
2025-04-04 10:00 - 12:30 | מפגש מקוון
משתתפים: ד״ר סטיבן פולדר, ד״ר עודד ארבל, ד״ר אסף סטי אל-בר, ירון בהיר שיבר
מנחים: אילן לוטנברג ואבי פאר
” … הבודהה אמר שהתודעה זוהרת, אך מוכתמת בזיהומים שבאים והולכים.
כשהאמירה הזאת מוּצאת מהקשרה, היא עשויה להתפרש כרומזת לכך שהתודעה ערה מטבעה.
אבל בהקשר הנכון הבודהה פשוט אומר שגם אם התודעה הוכתמה, הזיהום אינו מוטבע בה לעד. כשהתנאים לזיהומים מסולקים, התודעה חוזרת לזהור.”
(מתוך “חופש מטבע בודהה”, טניסארו בהיקהו”, באתר ”בודהיזם בישראל”)
” … כשביכולתכם להכניע בענווה את הכרתכם ולהיות כנים בכל רגע ורגע, אתם מייצרים תמיד פרג’ניא (חוכמה עמוקה), מעבר לאשליה ולערות; כשאתם משתחררים הן מן הממשות והן מן הכזב, אתם רואים את טבע- הבודהה. אז אתם משיגים את הבודהיות במילה אחת. עקרון העוצמה שבנדר הוא ההגות המתמדת ביישום המעשי.”
(מתוך “הסוטרה של חוי-ננג”. הוצאת אבן שושן)
שני הציטוטים למעלה, מצביעים על גישה שונה למושג “טבע-בודהה”.
בבודהיזם המוקדם, במיוחד בקאנון הפאלי, המושג של “טבע-בודהה” אינו קיים במפורש, באותה צורה שבה הוא מופיע מאוחר יותר במסורות המהאיאנה.
הבודהיזם המוקדם מדגיש ש”לכל היצורים יש פוטנציאל להתעוררות”, אבל הפוטנציאל הזה נתפס כמשהו שצריך לטפח באמצעות תרגול, לא כמהות.
בהקשר זה, ניתן אולי לומר על “טבע-בודהה” כי הוא מהדהד כאן דווקא את הרעיון של “אנטא” – העובדה שאין (לנו) טבע מולד כלשהו.
לעומת זאת, “טבע-בודהה” על פי מסורות בודהיסטיות מאוחרות (מהאיאנה ובודהיזם טיבטי) הוא משמעותי ובא לידי ביטוי בכל רגע ורגע בחיינו. על פי מסורות אלו, ניתן אולי לומר כי “ריקות” ו”טבע-בודהה” חד הם או שהטבע של ריקות הוא טבע-בודהה.
הטבע הזה הריק והקורן, יחד עם החמלה הקורנת תמידית – כולם יחדיו, הם טבע-בודהה.
במפגש זה נשמע על גישות ופרשנויות שונות להבנת המושג “טבע-בודהה”, ועל הדרכים להיעזר בו ככלי להגשמת חופש, כפי שאלו מגיעים לידי ביטוי במסורות הבודהיסטיות השונות.

ריטריט קצר של איכויות הלב (ברהמה-ויהארה) - קרן ארבל ואסף סטי אל-בר - למתרגלות/ים ותיקות/ים
2025-04-04 14:30 - 18:00 | עין דור, עין דור, עין דור
ריטריט קצר של איכויות הלב (ברהמה-ויהארה)
ברטריט זה נקדיש את הימים לטיפוח והעמקה של איכויות הלב (ברהמה ויהארה): אהבה (מטא), חמלה (קרונא), שמחה מפרגנת (מודיטה) ואופקהה.
כפי שאמר הבודהה: “כך המיומן מתרגל את תשומת הלב הזאת שעליה נאמר: זו דרך החיים הנעלה כאן ועכשיו.”
רטריט זה יאפשר לנו לצלול לעומק הדרך הנעלה הזאת, לטפח את איכויות הלב ולהפוך אותן למשאב משמעותי לחיי היומיום.
הרטריט מיועד למתרגלות מנוסות שכבר מכירות את תרגול איכויות הלב.

״הדרך הגדולה אין בה קושי״ - ארז יוסקוביץ׳
2025-04-11 09:00 - 15:00 | נווה שלום, נווה שלום
בהנחיית: ד״ר ארז יוסקוביץ׳
המרכז הרוחני, נווה שלום

“הדרך הגדולה אין בה קושי, פשוט הימנע מלהעדיף ולבחור.”

מילים אלו פותחות את פסוקי האמון בתודעה (Xinxin Ming), אחד הטקסטים המרכזיים והמכוננים במסורת הזן הסינית. הטקסט, המיוחס לפטריארך השלישי של הזן, סנגצאן (606~ Sengcan), מהווה ביטוי עמוק של הדרך הלא-דואלית ושל ההבנה הזנית את התרגול כוויתור מוחלט על כל מאמץ, כולל הניסיון “לתרגל”.

במסורת הזן, האמון אינו רק עניין של אמונה עיוורת, אלא תהליך של שחרור מהתנגדויות פנימיות ומאמץ מיותר, מתוך קבלה של הדברים כפי שהם, ללא רצון לשנותם או לשלוט בהם.

במהלך יום התרגול, נקרא קטעים נבחרים מתוך הטקסט בתרגומו מסינית קלאסית של ארז יוסקוביץ, ונעמיק במשמעותם תוך שילוב של תרגול מדיטטיבי שקט והנחיה. נשתמש בטקסט כדי להבין את המדיטציה הבסיסית של מסורת הזן כהתמסרות מלאה לדברים כמות שהם.

התרגול יתמקד בוויתור על כל מאמץ או נקודת מבט שמחפשת לשלוט או לשנות, מתוך הזמנה לחוות את התודעה במצבה הטבעי – פתוחה, נינוחה ומקבלת. נראה כיצד אמון בתודעה, כלומר ביטחון מוחלט ביכולתה להיות כפי שהיא, ללא צורך בעיבוד או תיקון, מאפשר לנו לשחרר את האחיזות הפנימיות שלנו ולתת לתודעה להנחות אותנו באופן טבעי, ללא התנגדויות או מאמצים מיותרים.

על יום התרגול:
היום ייערך ביום שישי, ה- 11.4.25, בין השעות 09.00-15.00,
במרכז הרוחני בנווה שלום (קרוב לכביש 1, כ 40 דקות מתל אביב).

תנאי השתתפות:
היום מיועד למי שמתרגל.ת כמה שנים במסורת הבודהיסטית וישב.ה לפחות שני ריטריטים של שבוע בשתיקה במסורת הבודהיסטית.
ההשתתפות היא בהרשמה מראש בטופס מטה.

יש להתחייב להגיע ליום שלם – מתחילתו ועד סופו. לא תתאפשר השתתפות חלקית.
אנא הירשמו רק אם יש לכם את נסיון התרגול המתאים.

ריטריט 13 יום - מתחיל בריטריט פסח וממשיך בריטריט אישי - בליווי קרן ארבל - לבעלי/ות ניסיון קודם
2025-04-13 14:30 - 15:00 | עין דור, עין דור, עין דור
ריטריט זה נועד למתרגלות ומתַרגלים שמרגישים בשלים להעמיק עוד צעד במסע הפנימי, לריטריט ארוך יותר ובשילוב עם ריטריט אישי.

זוהי הזדמנות ייחודית לשלב בין ישיבה קבוצתית לתרגול עצמאי, בליווי ותמיכה במרכז תובנה.
הריטריט יתחיל בהשתתפות בריטריט פסח וימשיך אל תרגול עצמאי בליווי קרן ארבל.
תאריכים
שבוע ראשון 13-19/4 – ישיבה של שבוע ימים במסגרת קבוצתית (ריטריט פסח בהנחיית זהר לביא ונייתן גלייד), בכניסה והעמקה אל התרגול בתוך מרחב משותף ותומך.
שבוע שני 20-26/4 – התרגול יתנהל באופן עצמאי, אך בליווי מתמשך:

מפגשי זום אישיים: שיחות אחד על אחד עם קרן ארבל להכוונה ותמיכה.
ישיבות שקטות משותפות: הזדמנות להמשיך לתרגל במרחב שקט יחד עם מתרגלות נוספות, לשימור המסגרת והאינטנסיביות.
תמיכה מלאה של המרכז: ארוחות מסודרות, מרחב שקט לתרגול, וסביבה המאפשרת להמשיך להעמיק בנוכחות מלאה.

אופציונלי – שבוע שלישי 27/4 עד 3/5 – למי שמעוניינות להעמיק אף יותר, אפשרות להמשיך לשבוע שלישי, בריטריט יום העצמאות בהנחיית קרן ארבל וזהר לביא, או המשך תרגול עצמאי.

קורס בודהיצ'יטה עם יעל אלטרץ
2025-04-20 19:00 - 20:30 | מפגש מקוון
בטקסט הלאם רים מציג לאמה צונגקאפה את תרגולי הדרך להארה בצורה מדורגת. בקורס הראשון עברנו על תרגולי הטווח הקטן והבינוני, וכעת נעמיק בתרגולי הטווח הגדול.
והפעם נתמקד בבודהיצ’יטה – תודעת ההארה. נבין את משמעותה העמוקה, נלמד ונתנסה בשתי הטכניקות לפיתוח בודהיצ’יטה – השאיפה האלטרואיסטית להארה במטרה לשחרר את כל בעלי התודעה מסבל הקיום המעגלי.
אלו תרגולים מעוררי השראה, תרגולים יפיפיים המסייעים בידינו למתוח את גבולות התודעה, להרחיבה לעבר כל בעלי התודעה. בזמן התרגול מרגישים את הלב נפתח, מתרחב, יכול להכיל עולם ומלואו.
לימוד ותרגול מיומנויות אלו יכול לסייע לנו לנגוד נטייה טבעית של סגירת הלב נוכח הכאב שאנו חווים בימים אלו. דווקא עכשיו תרגולים מסוג זה חשובים ויכולים להעניק הקלה והתרחבות.
לאורך המפגשים נתנסה בתרגול שמטרתו לטפח את החמלה והאהבה שלנו, להרחיב את גבולותיהן, להעמיק את מטרותיהן ולאפשר לנו לפגוש את המציאות באור אחר.
הצטרפו אלינו, הקורס פתוח עבור כולם, לא רק עבור משתתפי קורס הלאם רים.

תבונת הלב כדרך חיים עם רחל מאורי, מאיה קרני- הלל ושיר מלר-ימגוצ'י
2025-04-20 19:30 - 21:30 | מפגש מקוון
“אם נתרגל כמיטב יכולתנו, העתיד יהיה אפשרי עבורנו, עבור ילדינו, ועבור ילדי ילדנו”
— טיך נהאת האן
קורס מקוון ברוח מורה הזן הווייטנאמי, מועמד פרס נובל לשלום, טיך נהאת האן, דרך של אתיקה, מודעות ואחריות בחיי היום יום.
הקורס הינו מסע היכרות והעמקה עם חמשת עקרונות המוסר הבודהיסטים והאוניברסליים באופן שבו הציע אותם למערב ולחברה בעת הזו, טיך נהאת האן.
תרגול חמשת תרגולי תשומת הלב זו דרך חיים שמובילה לחופש ולהעצמת השמחה והאושר של הפרט, החברה, והסביבה.
הגשמה של הבנת עקרון התלות ההדדית והקיום השלוב למען הרבות טוב בעולם.
הקורס יאפשר למשתתפים שהות להתבוננות רפלקטיבית על אורחות החיים, מערכות היחסים עם עצמי, עם הזולת ועם הסביבה.
הזדמנות להתבונן ולבנות התכוונות מחודשת לקראת המשך הדרך.
הקורס יכלול ששה מפגשים מקוונים, ובסופו ריטריט בן יומיים וחצי בחוות האיסיים, במושב אבן ספיר במוך לירושלים.
מועדי הקורס בזום: ימי א׳ , 19:30-21:00 החל מ 20.4 ועד ה 25.5
מועד הריטריט: סוף שבוע 5-7 בחודש יוני , בחוות האיסיים, מושב אבן ספיר, סמוך לירושלים.
בהנחיית רחל מאורי, מאיה קרני- הלל ושיר מלר-ימגוצ’י.

קורסנגהא עם אבי פאר: המנגנונים העמוקים שמנהלים אותנו-ההבנה הבודהיסטית
2025-05-05 20:00 - 22:30 | מפגש מקוון
מאי-יוני 2025
המנגנונים העמוקים שמנהלים אותנו-ההבנה הבודהיסטית
שמונה מפגשים שבועיים | החל מה-5.5.25, בימי שני, 20:00-22:30
קורס אונליין (באמצעות זום)
(4 מפגשי מאי: 5.5, 12.5, 19.5, 26.5 | 4 מפגשי יוני: 2.6, 9.6, 16.6, 23.6 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2025:

בעוד שלעתים אנו רואים עצמנו כאדונים לחיינו, בחינה מדוקדקת מגלה שדפוסים מנטליים חבויים ומנגנונים אוטומטיים שולטים בחיינו , לעתים קרובות, ללא מודעותנו.
לכן, קורסנגהא זה, למרות שעלול להיתפש כתיאורטי , הוא- לאמיתו של דבר – הזמנה ללמידה ולשינוי:

להכיר את עצמנו לעומק דרך העדשה הבודהיסטית, לחקור את התודעה ואת דפוסיה, ולמצוא את האיזון שבין קבלה לשחרור.
להבחין במנגנונים שמנהלים אותנו, לחשוף את הדפוסים ששולטים בחיינו, ולבחון כיצד ניתן לעבוד עימם.
להשריש הבנה עמוקה שהתודעה אינה אויב אלא שותפה, שאיתה ניתן לעבוד לטובת שחרור והרמוניה אישית וחברתית.

ככל שיאפשר לנו הזמן, נעסוק בנושאים הבאים:

מנגנונים חבויים:

אנוסיה (Anusaya) – “נטיות מנטליות חבויות”
אסאווה (Asava) – “שיטפונות” או “קלקולים”

כיצד פועלת התודעה:

זרם התודעה (CITTA VITHI)
תודעת בהוואנגה (BHAVANGA CITTA)
תודעת המחסן (Alaya-vinjana)

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

האיכויות המיטיבות: שש הפָּארָמִיטוֹת ששה אימונים בשש איכויות שמלכתחילה טבועות בכולנו עם יובל אידו טל ואביגיל פן
2025-05-06 08:00 - 11:00 | מפגש מקוון
בקורס זה נלמד ונתאמן בדרך הבּוֹדְהִיסָטְּוָוה, בתבנית הבודהיסטית הקלאסית של טיפוח שש הפָּארָמִיטוֹת – השלמויות, ההשתלמויות או האיכויות המיטיבות.
בשונה מדרכים אחרות בהן ניתן להתאמן באיכויות אלה, במהלך הקורס נתאמן בהן בדרך השמיטה. כלומר, מתוך ההבנה שכל שש האיכויות מלכתחילה טבועות בכל אחד מאתנו, נבקש להסיר את המכשולים מדרכן ולהניח להן להביא את עצמן לכדי ביטוי ממשי ומוחשי, גם בזמני האימון והלימוד המשותפים שלנו, וגם בפרקי הזמן שבין שיעור לשיעור.

להלן שש האיכויות בהן נתאמן:

דָאנָה פָּארָמִיטָא: רוחב לב, נדיבות, נתינה
שִילָה פָּארָמִיטָא: מוסר, אתיקה, אחריות
קְשָאנְטִי פָּארָמִיטָא: סבלנות, סיבולת, קבלה
וִירְיָא פָּארָמִיטָא: אנרגיית עשייה, יצירתיות, חיוּת
דְהִיָאנָה פָּארָמִיטָא: מדיטציה, קשב, מאמץ וריכוז
פְּרָגְ’נְיָא פָּארָמִיטָא: חוכמה, ראייה

כל השאר זוטות.

מבוא לבודהיזם ​ עם אביגיל פן
2025-05-09 09:00 - 12:00 | היברידי, בית רייזל, כפר סבא
הבודהיזם היא תורת חיים בת 2,500 שנה, שלמרות עתיקותה וריחוקה הגיאוגרפי רלוונטית ועכשווית להפתיע גם לנו בישראל ובמערב.
לאורך אלפי שנים ניסו בני האדם להשיג ביטחון, רווחה, שייכות ומשמעות. השאיפה לחיות חיים מאושרים עיצבה דרכים מגוונות להתמודד עם אתגרי החיים ולהתגבר עליהם. דרכים אלה הפכו להרגלים תודעתיים מושרשים היטב, שלא תמיד משרתים אותנו נאמנה. השתוקקות, שנאה ובורות מפעילים אותנו במגוון דרכים ויוצרים סבל לנו ולאחרים סביבנו. אכפתיות וחוכמה תומכים ברווחה שלנו ושל אחרים.
בסדרת המפגשים נכיר את יסודות המחשבה, התובנות והתרגול הבודהיסטי, ונלמד דרכים מעשיות ושיטתיות לזהות את כבלי התודעה ולשחרר אותם בהדרגה.
הקורס משלב הרצאות פרונטליות, שיתופים ושאלות ומדיטציה מונחית.
בין הנושאים:

סיפור חיי הבודהה, הלימוד על הסבל, הגורמים לסבל והדרך לשחרור מסבל.
אי-נחת, השתנות והתהוות גומלין.
סבל הכרחי וסבל שאינו הכרחי, למה אנחנו נצמדים ומה משחרר אותנו?
חמשת המכשולים: הרגלים תודעתיים המקשים עלינו לממש את כוונותינו
ריקות, חמלה והתרגום שלהן לפעולה מיטיבה
כיצד לטפח אהבה וקבלה עמוקה לעצמנו ולאחרים

ההבנה הבודהיסטית הבסיסית היא שאת רוב רובו של הסבל בחיינו מחוללת התודעה, והדרכים לאימון התודעה לשם השתחררות מכבליה יעמדו במרכז המבוא.

מבוא לבודהיזם ​ עם אביגיל פן
2025-05-09 09:00 - 12:00 | בית רייזל וזום, כפר סבא

בהוואצ'אקרה' (גלגל החיים) – קורס סופ"ש עם דוד גורדון ויעל שלו
2025-05-09 09:00 - 17:00 | כפר גליקסון
‘בהוואצ’אקרה’ (גלגל החיים) היא אחת מיצירת האומנות הבודהיסטית הראשונות שהבודהה עצמו הגה ועיצב. ייצוג סמלי זה מביא את עיקרי הלימוד של הבודהה ומתאר את הקיום המעגלי של לידה, מוות ולידה-מחדש.
במרכזו של איור זה נמצא הלימוד על “12 החוליות של ההתהוות התלויה” שמסביר את המקורות והגורמים להתהוות הדפוסים המנטליים ואופניי הפעולה שכובלים אותנו במעגלי הסבל של סמסרה, ואת האפשרות להיחלץ מהם ולהשיג שחרור וחופש מוחלט מכל התפיסות השגויות והרגשות המטרידים (נירוונה).
במהלך הקורס נחקור את הסמלים ביצירת אומנות זו ונעמיק את הלימוד והמדיטציה על עיקרי תורתו של הבודהה כפי שהוא לימד והסביר אותה במילותיו בסוטרות רלוונטיות. וכמו כן, נהרהר ונבחן את האופנים שבהם הלימוד בא לידי ביטוי בחיינו האישיים כיום.
כדי לייצר תנאים תומכים בלימוד והתרגול, הקורס יתקיים ברובו בשתיקה.
בגלל אופי הלימוד המדורג המשתתפים מתבקשים להשתתף בשני ימי הקורס במלואם.
לא תהיה אפשרות לחזור על עיקרי הלימוד בתחילת היום השני.
​

בהוואצ'אקרה' (גלגל החיים) – קורס סופ"ש עם דוד גורדון ויעל שלו
2025-05-09 09:00 - 17:00 | קיבוץ כפר גליקסון
בהוואצ’אקרה’ (גלגל החיים)
קורס סופ”ש (ללא לינה) בהנחיית דוד גורדון ויעל שלו
הקורס יתקיים בשישי-שבת, 9-10/5/2025, בקיבוץ כפר גליקסון
‘בהוואצ’אקרה’ (גלגל החיים) היא אחת מיצירת האומנות הבודהיסטית הראשונות שהבודהה עצמו הגה ועיצב. ייצוג סמלי זה מביא את עיקרי הלימוד של הבודהה ומתאר את הקיום המעגלי של לידה, מוות ולידה-מחדש.
במרכזו של איור זה נמצא הלימוד על “12 החוליות של ההתהוות התלויה” שמסביר את המקורות והגורמים להתהוות הדפוסים המנטליים ואופניי הפעולה שכובלים אותנו במעגלי הסבל של סמסרה, ואת האפשרות להיחלץ מהם ולהשיג שחרור וחופש מוחלט מכל התפיסות השגויות והרגשות המטרידים (נירוונה).
במהלך הקורס נחקור את הסמלים ביצירת אומנות זו ונעמיק את הלימוד והמדיטציה על עיקרי תורתו של הבודהה כפי שהוא לימד והסביר אותה במילותיו בסוטרות רלוונטיות. וכמו כן, נהרהר ונבחן את האופנים שבהם הלימוד בא לידי ביטוי בחיינו האישיים כיום.
כדי לייצר תנאים תומכים בלימוד והתרגול, הקורס יתקיים ברובו בשתיקה.
בגלל אופי הלימוד המדורג המשתתפים מתבקשים להשתתף בשני ימי הקורס במלואם.
לא תהיה אפשרות לחזור על עיקרי הלימוד בתחילת היום השני.
​
